title: Tumpek Wariga
text: Tumpek Wariga inggih punika silih tunggil rahina umat Hindu. Tumpek Wariga kalaksanayang antuk nyanggra limang likur dina sadurung Galungan. Tumpek Wariga taler kawastanin Tumpek Uduh, Tumpek Bubuh miwah Tumpek Pengatag. Tumpek puniki kalaksanayang ri tatkala rahina saniscara kliwon wuku Wariga ring kalender saka Bali. Ring rahina punika umat Hinduné ngaturang banten ring entik-entikan miwah tetaneman sané katanem. Umat Hinduné ngaturang banten ring tetanemannyané krana jagi ngaturang suksma antuk makasami sané sampun kapolihang ring kauripannyané.Tumpek Wariga puniki galah antuk ngaturang bhakti majeng ring Sanghyang Sangkara sané dados manipéstasi saking Ida Sang Hyang Widhi, sané miara tetaneman miwah lingkungan jagaté. Sang Hyang Sangkara punika manipéstasi Ida Sang Hyang Widhi antuk ngawéntenang tetaneman mangda wénten oksigén antuk para manusané tur Sanghyang Sangkara mapangider gadang.